Diari Oficial de la Generalitat Valenciana


Sumari del DOGV 754, del 02-02-1988 (1988/810507)

RESOLUCIÓ de 27 de gener de 1988, de la Direcció General de la Funció Pública, per la qual s'estableix el Barem a aplicar en els Concursos per a la provisió de llocs de treball de la Generalitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   754

Data del DOGV
:   02-02-1988

Secció del DOGV
:   AUTORITATS I PERSONAL

Número del document
:   1988/810507


Data del document
:   27-01-1988

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 27 de gener de 1988, de la Direcció General de la Funció Pública, per la qual s'estableix el Barem a aplicar en els Concursos per a la provisió de llocs de treball de la Generalitat Valenciana.  
Publicada la Llei 10/85, de 31 de juliol, de la Funció Pública Valenciana y el Decret 69/86, de 2 de juny, pel qual és aprovat el Reglament de Selecció de Personal i Provisió de Llocs de Treball de la Generalitat Valenciana, en establir-se el sistema de Concurs de mèrits com a instrument clau en la Funció Pública de la Generalitat, es fa necessari establir i publicar un barem que tot partint de l?experiència constatada en l'aplicació del fins ara vigent, millore en la mesura possible la utilització de l?esmentat Concurs, d'acord amb el que es determina en les normes esmentades, independentment que se subratlle el seu caràcter de provisionalitat, per tal com aquest aspecte es regularà definitivament en el futur Reglament de Situacions, Carrera i Promoció Professional dels funcionaris de la Generalitat Valenciana.  
Cal destacar que el concurs, en una Administració com la de la Generalitat Valenciana, estructurada en llocs de treball, està condicionat per la classificació d'aquests. Per la qual cosa, en totes les convocatòries per a la provisió de llocs han de figurar en primer lloc els requisits relacionats amb el contingut específic d'aquest, i quedaran exclosos els aspirants als quals en falte algun. La pertinença dels llocs de treball segons la classificació al Sector General o Especial de l'Administració, determinarà que la provisió corresponga només als funcionaris del mateix sector d'Administració.  
Seguidament es descriuran en les convocatòries les condicions preferents, quan així s'establesca en la classificació dels llocs de treball. En quedaran exclosos aquells aspirants que no les complesquen i passaran tan sols a la valoració dels mèrits pròpiament dits, la resta. En el supòsit que cap dels aspirants reunesca les condicions preferents establertes, passaran tots ells a la valoració de llurs mèrits.  
En definitiva, es tracta de perfeccionar el Barem que regeix el desenvolupament del concurs com a garantia de selecció dels més idonis per als llocs de treball, tenint en compte llurs condicions i característiques específiques d'acord amb la classificació,  
D'acord amb l?exposició anterior, he resolt:  
Article únic  
Aprovar el Barem de Mèrits que serà d'aplicació per a la provisió de llocs de treball pel sistema de concurs en l'Administració de la Generalitat Valenciana, atenent els diferents Grups establerts en l'article 4 de la Llei 10/85, de 31 de juliol, de la Funció Pública Valenciana.  
No serà d'aplicació aquest Barem en aquelles convocatòries que, d'acord amb el que preveuen l'article 21.2 de la Llei 10/85, de 31 de juliol, de la Funció Pública Valenciana, i l'article 26 del Decret 69/86, de 2 de juny, en continguen un d'específic.  
BAREM:  
GRUPS A, B, C i D  
1. ANTIGUITAT- Es valorarà a raó de 0,25 punts per any complet de serveis, fins un màxim de 4 punts. A tal efecte es computaran els serveis previs prestats que hagen estat reconeguts segons el que disposa la Llei 70/78, de 26 de desembre. En cap cas seran computats els serveis prestats simultàniament amb altres igualment al·legats.  
2. PUNTUACIO OBTINGUDA EN PROVES D'HABILITACIO DE LA GENERALITAT VALENCIANA: Es tindrà en compte en el cas que una vegada valorats els mèrits dels aspirants, es produesca empat entre ells. Aleshores es resoldrà a favor de qui haja obtingut major puntuació.  
3. TITULACIONS I DIPLOMES: Es valoraran fins un màxim de 3 punts, sempre que no constituesquen requisit per a l?exercici del lloc, i s?atorgarà major puntuació a aquells que guarden relació amb la matèria objecte d'aquest. Hauran de ser acreditats documentalment i lliurats per Centres reconeguts oficialment. No es valoraran els títols acadèmics i diplomes imprescindibles per a la consecució d'altres de nivell superior que s'al·leguen com a mèrit, i es puntuarà també aquells que facen referència a coneixements de taquigrafia, maneig d'ordinadors i tractament de textos.  
4. EFICACIA DEMOSTRADA EN DESTINACIONS ANTERIORS I EXPERIENCIA: Quan no constituesquen requisit per a l'exercici del lloc, es valoraran fins un màxim de 5 punts. Per a la seua valoració s'atendrà principalment el fet d'haver ocupat llocs de treball de funcions semblants a les assignades al lloc a cobrir.  
Es tindrà en compte les Certificacions lliurades pels responsables del Departament, Servei o Area on l'aspirant haja prestat serveis; Certificacions que respondran d'una manera objectiva de la diligència, eficàcia i aptitud demostrada en les tasques encomanades.  
5. CURSOS: Seran valorables fins un màxim de 4 punts. Es tindrà en compte aquells cursos de formació i perfeccionament que tinguen relació, bé amb temes de caràcter general de l'Administració Pública, bé amb el lloc de treball objecte del concurs, organitzats per l'Institut Valencià d'Administració Pública (fins i tot per delegació de l'Institut d'Estudis d'Administració Local) i per la resta de centres oficials de formació de funcionaris.  
Es tindrà en compte el grau de dificultat de cadascun dels cursos, per a la qual cosa s'atendrà a elements com ara el sistema de selecció seguit per a concórrer-hi, el contingut i l'extensió, l'existència de proves qualificatòries finals i d'altres semblants, a tal efecte se sol·licitarà informe de l'Institut Valencià d'Administració Pública. En qualsevol cas, els cursos de caràcter específic, relacionats amb la matèria objecte del lloc de treball, seran qualificats amb major puntuació que els de caràcter general.  
6. ALTRES MERITS: La valoració total d'aquests no podrà excedir dels 6 punts. Es tindrà en compte, entre altres, el coneixement d'idiomes acreditats documentalment, en funció del nivell acadèmic i reconeixement del centre que en lliure la titulació o certificat. Així mateix, es valorarà haver impartit classes o haver participat com a conferenciant en cursos, congressos, jornades, etc., relacionats amb les funcions a desplegar o amb caràcter general en matèries d'Administració Pública. S'aplicarà el mateix criteri quan es tracte de publicacions acreditades per l'aspirant.  
Els Tribunals Qualificadors podran tenir en compte els mèrits que, tot i que no figuren inscrits en el Registre de personal, siguen al·legats i provats.  
7. ENTREVISTA: Es realitzarà davant el Tribunal Qualificador, quan es tracte de llocs de treball pertanyents als Grups A, B i C. S'hi valorarà l'experiència, idoneïtat i aptitud de l'aspirant, en relació amb el lloc de treball i es puntuarà amb un màxim de 3 punts.  
València, 27 de gener de 1988. - El Director General de la Funció Pública: Antoni Leyda i Gilabert.